**Objectius de captació d’estudiants *incoming***

El Pla de Política Internacional de la UPC (2008-2015) indica que la mobilitat de l’estudiantat “és un dels punts forts de la Universitat, però cal plantejar un augment quantitatiu de la mobilitat en ambdues direccions, una major distribució geogràfica i una diversificació més gran quant a les activitats que s’han de realitzar (estudis, pràctiques, preparació de tesi, etc.). Això permetrà fixar prioritats en certes zones i activitats i en certs nivells en cada direcció.” (p.10)

Per altra banda, un dels dos reptes del pla estratègic de l’EPSEVG és la internacionalització i un dels objectius es l’augment d’estudiants de mobilitat incoming així com augmentar la diversitat de convenis amb universitats del món.

D’acord amb aquests principis, els objectius que es plantegen quant a la mobilitat d’estudiants *incoming* són els següents:

1. Augment de convenis amb universitats estratègiques d’Europa i de fora d’Europa per pemetre un augment d’estudiants de diferents universitats i titulacions.
2. Selecció d’estudiants motivats i amb bon expedient acadèmic.
3. Promoure accions amb els estudiants *incoming* per a que es relacionin amb els estudiants locals i contribuir a que el nostre campus esdevingui una comunitat cada cop més internacional, amb el desenvolupament de projectes singulars com ara el “*Study Buddy* Project”.
4. Acollir als estudiants *incoming* i donar-los les màximes facilitats a l’hora de trobar allotjament, proporcionar-los orientació acadèmica, i resoldre incidències durant la seva estada.
5. Mantenir i reforçar els programes internacionals que donen singularitat a l’EPSEVG com són l’European Project Semester (i IDPS) on els estudiants *incoming* trobaran un programa a mida de les seves necessitats, desenvolupant un projecte mutidisciplinar en anglès juntament amb els estudiants locals.
6. Aconseguir que les necessitats dels estudiants *incoming* quedin satisfetes i, si es possible, superar les seves expectatives mitjançant un tracte personalitzat.
7. Aprofitar les sinèrgies generades per la presència d’estudiants *incoming* com a pont per enfortir i establir noves relacions i projectes futurs amb les seves universtitats d’origen o amb altres entitats.
8. Oferir als estudiants *incoming* una varietat de programes, pràctiques en empresa i estudis, reforçant l’oferta formativa en anglès.